
Theses. 



1. Verisimile est in Gypseli arca non mediam, sed seciin- 
dam et quartam zonam ceteris altiorem fuisse. 

2. Interpretatio imaginum pharetrae illius Scythicae (v. 
Gompte rendu 18()8 tab. IV), quam nuper Robert (v. Jnhrb, des 
arch. Inst., Archaeol. Anz. 1889, pag. 151) proposuit, admodum 
dubia est. 

3. Brunnii interpretatio prostyporum, quibus sarcophagus 
ille clarissimus asservatus Wiltonhusiae decoratus est, ea quam 
Foerster praebet, probabih*or videtur esse. 

4. Vasa quae vocantur Protocorinthiaca Gorinthiacae ori- 
ginis esse nego. 

5. Gymnasiorum discipulis, quo melius cognoscant antiquo- 
rum vitam atque mores, electae vasorum imagines intontius, 
quam adhuc fieri solet, demonstrandae sunt. 



Vita. 



Natus sum Albertus Wormstall Monasterii Guestf. Kal. 
Juniis anni huius saeculi LXVII, patre Josepho, matre Elisa- 
betli e gente Koppers. Matrem praematura morte mihi erep- 
tam esse lugeo ; pater integris adhuc viribus utitur. Fidem pro- 
fiieor catholicam. Litterarum elementis imbutus per septem 
annos discipulus fui gymnasii Monasteriensis. Testimonium 
quod vocant maturitatis assecutus per sex menses in universitate 
Rerolinensi, in academia Monasteriensi per septies senos mensos 
studiis archaeologicis et philologicis operam dedi. Beroiini scholis 
interfui virorum doctissimoruin Furtwaengleri, Robcrti 
Maassii; Monasterii medocuerunt VV.DD.Milchhoefer, Storck, 
Stahl, Langen, Hagemann, Bartholomae, Wuellner. 

Omnibus viris bene de me meritis, imprimis Michhoefero 
et Furtwaenglero, gratias ago maximas. 



1 (?enus illud monumentorum lictilium, quae Graece nivaxag- 

! mrdxia, Latine tabulas-tabellas vocamus, non ita diu viris, qui 

artis antiquae studio dediti sunt, notum est. Cum antea vix 
i suspicarentur tabulas ex argilla fictas et picturis ornatas esse, 

i primum maiore earum numero in acropoli Atbeniensi detecto 

eliam in tabulis sive tabellis figlinis a Graecis pictum esse ap- 
I parebat. De quibus Benndorf^) bene atque docte disputavit. 

Gui contigit, ut nonnulla scriptorum testimonia ad id tempus 

neglecta afferret, quibus usus ille eiusmodi tabellas dedicandi 

illustratur. 

Usque ad initium huius decennii tabulae Athenienses solae 
erant notae, dum apud Corinthum perraultae eius generis effos- 
sae sunt. Postero tempore Eieusine^) quoquejfragmenta tabel- 
larum fictilium in iucem prodierunt. Sed inter omnes cum nu- 
niero, tum magna picturarum copia, quae in historia artis et 
culturae summi sunt momenti , tabellae Corinthiacae valde 
eminent. 

Vere anni 1879 illae apud vicum, cui nomen est Pente-Scu- 
phia, haud procul ab Acrocorintho situm, a rustico quodam 
repertae, tum Neacorinthum atque inde Athenas transportatae 
ibi veniemnt. 

Anno insequenti locum, quo effossae erant, perscrutatus est 
Arth. Milchhoefer. Qui animadvertit eas e spatio haud ita magno 



^) Benndorf, griech. u. sicil. Vsb. pag. 3 sqq. 

2) '%, dQx^ 1885. .itv, VIII 4; IX 12, 12a. 'fc>. dgx- 1889. mv. XII, 2. 



erutas atque vasorum testas perpaucas iis admixtas esse; aedi- 
ficiorum reliquias invenit nullas. Unde a multis conclusum est 
tabellas non in templo, sed in arboribus luci cuiusdam sacri 
suspensas fuisse. Quae coniectura, etsi niagnam veritatis spe- 
ciem prae se fert, mihi tamen duWtationem movet. Nam fieri 
potuit, ut sacerdotes eas, cmn viies et obsoletae esse viderentur 
et numerus earum aequo maior atcumulatus esset, e templo^) 
tollerent atque, ne, 0t sacrae, violarentur, in regione illa remota 
sub terra conderent. Fortasse etiam ligneo sacrario ^) perantiquo 
fuerunt ornamento. Atque incertior tota res eo fit, quod tabel- 
lae in faucibus angustis abditae erant, ubi imbribus hiemalibus 
atque tempestatibus magnae soli eommutationes effici solent. 

Qua de re cum pro certo iudicare non possimus, nobis non 
dubium est, quin locus, quo tabellae collocatae erant, qualiscun- 
que fuit, Neptuni, honoratissimi illius Corinthiorum dei, sacer 
fuerit; quod crebris Neptuni simulacris et verbis inscriptis dedi- 
cantium demonstratur. 

Tabellarum numerus maximus est, sed pleraeque fractae at- 
que contusae sunt neque colores bene permanserunt. Praeter 
duodecim, quas museum Parisinum nactum est, ceterae omnes 
a museis regiis Berolinensibus acquisitae ibi in antiquario asser- 
vantur. Quarum cum quadringentae adeo dirutae sint, ut nihil 
iam in iis cognosci possit, sexcentae plus minusve incolumes 
sunt. Quas Ad. Furtwaengler diligentissime doctissimeque dis- 
posuit atque descripsit in catalogo thesauri Berolinensis vasorum 
fictilium sub. num. 347— 955 et 3920 — 3924; quinquaginta circiter 
earum bene atque pulchre in „Ant. Denkm.** vol. I, tab. VII, VIII 
depiclas esse gaudemus. Tabellas autem, quae Parisiis sunt, in 
libris Francogallicis *) descriptas atque depictas invenies. 



^) Quae opinari non vetamur eo, quod magna tabellarum pars utrimque 
decorata est; nam tales ad clavos in parietes adactos aut ad partes prominen- 
tes simulacri dei etc. alligari potuisse non est negandum. 

») Gaz. archeol 1880 pag. 101 sqq; Rayet - Mon. grecs 11—13 (1882— 
1884) pag. 23—32; Gollignon. — Rayet et Gollignon, hist. de la c6r. grecque 

pag. 143 sqq. Praeterea de tabellis conferas: Annales des facult6s de 

Bordeauxl882; Gollignon. — Gaz. des beaux arts XXVI, 1882 pag. 248; Rayet. 
— Ann. deir Inst. 1882 tav. d'agg. U, pag. 182, Donner-Richter. — Deutsche 
Revue 1882 pag. 220 sqq , Arth. Milchhoefer. — Mitt. des ath. Inst. 1886, pag. 



Tabellae formani habent quadrangulam, plerumque oblon- 
gam, rarius quadratain; pleraeque planae, paucae curvatae sunt. 
Altitudo et latitudo earum, ut sunt maiores minoresve, inter 5 — 30 
cm. variat; crassitudo 0,15 cm. non transgreditur. 

Partim unum, partim utrumque latus picturis ornatum est. 
Cum in uno imago apparet, pars angustior aut pars latior, prout 
magnitudine poscitur, superior est; cum aliter, saepissime fit, ut 
imago in altero latere per altitudinem, in altero per latitudinem 
tabellae porrigatur. 

Tabellae foraminibus instructae sunt. Quae terebrabantur 
per argillam modo, dum mollis erat, quod e marginibus forami- 
num turgidis cognoscitur, modo cum iam siccata vel cocta esset, 
sed anie picturam descriptam, ^) modo post imaginem perfectam 
atque id quidem nonnunquam ita , ut figurae ipsae magnopere 
sint laesae. Quae foramina (unum aut plura) saepissime in media 
parte superiore sunt vel in uno vel in utroque angulo superiore, 
rarius in quattuor angulis aut in parte inferiore. In tabellis au- 
tem utrimque decoratis pars superior eius lateris perforata est, 
quod insigne esse artifex voluit. Rarissirae margo dexter aut 
laevus, cum picturae utrimque aeque directae sunt, forami- 
na habet. 

lam quaeritur, utrum tabellae clavisafflxae anfuniculis sus- 
pensae fuerint. Sine dubio per foramina earum, quae in utroquc 
latere picturam praebent, funiculi transmittebantur. Idem de 
ceteris tabeilis crediderim, cum pierumque foramina earum ita 
disposita sint, ut verisimilius esse videatur eas alligatas fuisse. 
Ac ne quattuor quidem foraminibus per angulos lerebratis de- 
monstratur clavos fuisse adbibitos, quia quattuor foramina etiam 



329 sqq; P. J. Meyer. — Hugo Bluemner, Techn. u. Term. der Gew. u. Kflnste 
bei Griechen u. ROmern vol. IV pag. 203 sqq. - Arch. epigr. Mitt. aus Oster- 
reich XI pag. 206; Klein. — Baumeister, Denkm. des klass. Altert. s. v. ^See- 
wesen*; Assmann. — Boehlau, quaest. de re vestiaria Graecorura. pag, 33 
et 68. — De inscriptionibus tabellarum: Roehl, inscr* gr. ant. 1882 n 20 pag. 
5 sqq; cf. Add. — Cauer, del. inscr. n. 81 i— ii>. — Gollitz, Samml. der gr. 
Dialectinschr. III, 3119a — k; Blass. — Arndt, Stud. zur Vskunde, pag. 5—7. 
— Klein, Meistersignaturen pag. 15, 28 sq. 

*) Gonferas tab. 764, in qua pictor foraminum margines nigra linea 
circumscripsit. 

in tabellis ^) utrimque decoratis inveniuntur. Quare improbandum 
est, quod Benndorf 1. c. pag. 16 dicit: „die erstere (Art der Be- 
festigung durch Bander) ist fiir diejenigen Exemplare undenkbar, 
welche auch im unteren Rand ein Bohrloch zeigen. Dieselben 
konnen schwerlich anders, als durch Stifte befestigt gewesen sein." 

Color argillae tabellarum varius est, modo flavus vel subviri- 
dis, modo rutilus; superficiem nonnullarum, quae increscentis artis 
temporibus perfectae sunt (cf. tab. 486), rubro colore infectam 
cemis. Materia argillae saepius tenuis est et diligenter efficta, 
rarius asperior et parvis silicibus mixta. Latera tabellarum, etsi 
crebro non satis plana et aequa sunt, crebro etiam accurate at- 
que pulchre polila apparent. Addo superficiem tabellarum ple- 
rumque non eadem cura tractatam esse, ac vasorum. 

Pigmentum,*) quo imagines obductae sunt, non minus va- 
rium se oflfert; aut nigrum est aut fuscum aut rubrum propterea 
quod igne combustum est. Saepius pictor pigmentum tam tenue 
illevit, ut flavum esse videatur. 

Golor modo ruber, modo violaceus ad faciem, collum, hi- 
matium, partes corporis prominentes coloranda pigmento sae- 
pissime inductus est. Colorem album, qui ubique fere deletus 
est, raro tabellarum pictores adhibuerunt. Qui color vix inveni- 
tur, nisi in iis tabellis, quac recentiore tempore factae sunt (cf. 
tab. 486, 764). Quibus in picturis si re vera feminarum nudae 
partes eo insignes fuerunt, non argillae, sicut erat mos artiflcum 
Corinthiorum, sed pigmento ilHtus fuit. Singulari autem colore 
rubro pictor ad carnem colorandam usus est in tab. 387 ; similis 
color chitonis atque himatii in tab. 393 et puppis(?) in tab. 661 
conspicitur. In eiusmodi picturis lineamenta pigmento diluto 
sunt ducta. 

Pingendi tria genera discernimus: 

picturas ad modum sciagraphicum factas, leviter atque in- 
accurate pictas, in quibus intus Hneae duetae non sunt (Sil- 
houettenmanier); 

picturas, quarum maiores partes colorem argillae habent. 
(Thongrundige Manier) ; 



^) cf, tabellam, quae in Gaz. arch 1880 pag. 105 — 106 depicta est. 
*) Hoc nomine nostrum ^Firniss'* appello. 



picturas, quales in plurimis vasis Corinthiacis conspiciuntur, 
in quibus pigmento nigro vel rutilo color ruber persaepe illi- 
tus est. 

Quamquam i>aec tria genera internoscimus, tamen unum- 
quodque eorum ccrto tempori attribuerc non licet. Primi enim 
generis imagines per omnia tempora antiquae figlinae Gorinthio- 
rum pictae videntur esse et in secundo et tertio caremus adhuc via 
et ratione de tempore pro certo iudicandi. Hoe unum autem 
constat vix ullam tabellam ante septimam vel post sextum sae- 
culum a. Ghr. n. factam esse. 

Tabellarum maior numerus eadem ratione depictus est, (jua 
vetustiora vasa Gorinthiaca. Eius auteni artis disciplinae, qua 
feihiinarum nudae partes albo colore insignes sunt factae, perr 
paucae tabellae adnumeranda sunt; picturae, quales, ut exemplo 
utar, in vase Berolinensi Amphiarai profectione ornato videmus; 
in tabellis paene frustra quaeruntur. Res certe mira est. Utrum 
igitur iis temporibus, quibus artifices albo colore libenter ute- 
bantur, hoc Neptuni sacrarium non iam ita, ut antea, frequen- 
tatum est, an artificiosior haec pingendi ratio in tabellis ornan- 
dis nimis pretiosa apparuit? 

Hoc loco de nonnullis proprietatibus, quae in carne humana 
coloranda conspiciuntur, pauca addere mihi liceat. Plerumque 
virorum et mulierum membra diversum habent colorem; illorum 
caro nigra atquecolor ruber, idquod saepissime fit, faciei, collo, 
aliis corporis partibus illitus est (cf. tab. 347, 348 etc. etc. etc). 
Rarissime virorum nudae partes colorem argillae habent, ut in 
tab. 385, 496. In una tabella (387) facies Neptuni infecta est 
colore, qui similitudinem coloris pellis humanae habet. Mulie- 
mm contra facies, coUum, brachia, pedes ubique fere eundem 
ostendunt colorem , quem argilla (cf. tab. 475, 477, 487 etc. etc. etc.) 
Raro ab hac pingendi ratione pictores tabcllarum discesserunt. 

Sed redeamus ad rem. Lineamenta picturae interiora, non- 
nunquam etiam exteriora in argilla incisa sunt. Quod vix in 
primo genere picturarum fit, raro in secundo, atque id quidem 
in iis tantum partibus, quae coloratae sunt. 

Perpaucae inveniuntur tabellae pro pictura prostypo e forma 
non ita alta expresso decoratae. Guiusrnodi ornatum tabella 541 

gerit, in qua eques, et tabella 761, in qua leo apparet. Lineae 
paululum eminentes atque eadem ratione factae, quae in orna- 
menta compositae sunt, in marginibus tabellarum valde fracta- 
rum 935, 936 exstant. Latera quoque aversa tabellarum 435, 
539 lineis parallelis leniter ereclis instructa sunt. 

Singulari vero, ne dicam unica, ratione tabella 615 decorata 
est; artifex enim lineamenta picturae inculte et inscite in argilla 
molli incidit. 

Crebro picturae tabcllarum simplicibus limitibus modo latis 
modo angustis aut lineis circumcluduntur. Nonnunquam etiam 
artificiosis oniamentis (om. Maeandrio, spirali, undulato, aliis) 
margines instructi sunt. In parte superiore tabellae 905 B limi- 
tem latissimum cernis, quem explent viri Gorinthiaco modo las- 
cive saltantes. Commemoratione autem dignissimum est marginem 
superiorem tabellae pulchrae 486 in formam cymatii Dorici pro- 
minentis coloribus ornati effictum esse. 

Omnes fere tabellae inscriptionibus signatae sunt, quibus 
Neptuno dedicabanlur, et varia multaque nomina virorum pio-- 
rum leguntur. Neque tamen ex inscriptionibus cognoscimus, 
qualem vitae condicionem illi habuerint. Licet tamen opinari 
pauperes et ignobiles liomines deo vilia illa dona dedisse; nam 
parva tabella fictilis etiam iis temporibus haud raagni aestima- 
batur. Accedit, quod tabellarum imagines ipsae in partem do- 
cere videntur, quales fuerint donatores. Neque enim, ubicumque 
officina figularis, fornaces, metalla, naves apparent, dubitandum 
est, quin in eiusraodi tabellis ii qui eas dedicaverunt opera in 
quibus ipsi versabantur expresserint , quin , ut exeraplo utar, 
tabella figuli imagine omata a figulo quodam suspensa fuerit. 

Transeamus nunc ad describendas tabellamra picturas. Rem 
ita instituara, ut in magna variaque earum raultitudine certa 
picturarum genera discernam. Dicam enira de nurainibus heroi- 
busque — de nietallis aerarioruraque arte — de fornacibus — 
de figlina — de navibus - de equitibus, militibus, venatoribus 

de bestiis omamentisque — de inscriptionibus. Quibus pauca 

de nonnuUis picturis raris vel singularibus aliisque rebus addam. 

!♦ De niiminibtts et heroibus. 

Persaepe in tabellis Neptuni simulacrum apparet, qui anti- 
quissimis temporibus Gorinthi summo loeo habebatur Corinthio- 
rumque clarissimus erat deus. Ut erat numen grave et venerabile, 
antiquitatis more tabellarum artifices eum longa veste, chitone 
et himatio indutum plerumque depinxerunt; capilli taenia oohi- 
biti longe per cervicem dependent et facies barba ornata^est. 
Tranquille stans tridentem modo directum manu tenet, modo 
declivem allevat. Nonnunquam altera manu coronam (cf. Gaz. 
arch. 1880, pag. 104) gerit aut piscem (in tab. 460, 810 A) hic 
in palma prostratum, illic erectum; oenochoa autem, quae cum 
parte brachii in fragmento tabellae 461 conspicitur, Neptuni fuisse 
pro certo afarmari non potest. Is, quem dixi, Neptuni habitus 
in tabellis longe usitatissimus est. Rarius ille brevi tunica vest- 
itus vel nudus incedit aut in equo sedet. Qui Neptuni equi- 
tantis typus iam e nummis Potidaeae urbis notus erat. In om- 
nibus his figuris facies Neptuni barbata est; nonnullas autem 
tabellas imberbis Neptuni imagines prae se ferre Furtwaengler 
contendit. Res non indigna est quae accuratius examinetur, 
cum adhuc non confirmatum sit antiquissimis temporibus Neptu- 
num etiam imberbem descriptum esse. Qua in quaestione nurn- 
mi urbis Posidoniae, in quibus Neptunus nudus .tridentem vi- 
brans apparet, vix momentum faciunt; licet enim in nonnullis 
Neptunus barba paene carere videatur, hoc tamen nihili est 
propterea quod nummi illi parvi signa gestant, quae ueque aCute 
cusa et temporum iniquitate depravata de hac re nihil certi db- 
cent. In omnibus autem aliis monumentis, quantum equidem 
scio, non est dubilandum, quin Neptunus barbatus sit. Sed ac- 
curatius inspiciamus tabellas illas 471, 472, 474, 840 A, 841 A, in 
quibus Furtwaengler Neptunum imberbem se agnovisse arbitra- 
tur. Nihil valent in hac re diiudicanda picturae tabellarum 474, 
840A, 841 A, quia in modum sciagraphicum inaccuratissime de- 
signatae facultatem non dant internoscendi, utrum facies barbata 
sit an imberbis. Itaque tabellae 471, 472 solae respiciendae sunt. 
In tab. 471 vides vh^um nudum qui longos crines habet taenia 
cohibitos, pleno gradu tendentem ac tridentem sublato brachio 
vibrantem; in tab. 472 superiores tantum partes exstant. Cum 

quaerimus, num Neplunus in his picturis appareat, tabellae 480 
ratio habenda est, in qua depictus est Neptunus longa veste in- 
dutus habitu vulgari, cui praecedit vir nudus,^) qui hastile eo- 
dem modo atque supra dixi vibrat; caput viri et cuspidem has- 
tilis deleta esse dolemus. Cuius viri cum dexterum corporis la- 
tus, laevum autem viri huic simillimi in tab. 471 conservatum 
sit mensuraeque corporum eaedem fere sint, forsitan putaveris 
ambas tabellas unius tabellae reliquias esse, quo certo demonstra- 
tum esset virum illum nudum non esse Neptunum. Sed frag- 
menta, quae in museo Berolinensi comparabam, inter se adaptari 
non posse cognovi. Nihilo setius ambas partes corporis ita for- 
matae sunt, ut allera alteram suppleat. Ilaque verisimile est, 
ne dicam certum virum nudum et in tab. 471 et in tab. 489 eun- 
dem deum vel heroem significare. Atque cum in tab. 489 vir 
ille Neptunus esse non possit, etiam in tab. 471 et 472 eum esse 
Neptonum negaverim. *) 

Hos igitur Neptuni typos in tabellis conspicinius : 1) typum 
Neptuni longa veste induti, tridentem directe et tranquille tenen- 
tis; 2) Neptuni aequalis tridentem paululum declivem gerentis; 
3) Neptuni nudi aut brevi tunica induti modico gradu tendentis. 
Frustra autem quaesiveris Neptunum longa veste amictum, qui 
celeriter incedat, qualis in vasis Atticis occurrit. 

Neque ubique Neptunus solus est, cum saepe ei coniunx 
Amphitrita adiuncta sit chitone longo et himatio induta, quo 
nonnunquam occiput habet velatum; aut contra aut una consi- 
stunt aut curru equis iuncto vehuntur. Rarius Amphitrita sola 
depicta est et aliquoties sceptrum aut coronam gestat. 

Neptuno propinquus est Triton, cuius simulacrum bis in ta- 
bellis se praebet; Tritonis flgura accurate descripta permansit in 
pictura tabellae paene integrae 485, in qua praeter eum etiam 
Neptunus, Amphitrita , alia femina apparent; caput longe et 
fluctuatim, ut deum marinum decet, crinitum et barbatum est 



*) Furtwaengleri descriptio in parte falsa est; neque enim veredicitvirum 
nudum respicere neque animadvertit certa vestigia hastilis, quod manu vibrat. 

') Etiamsi in tab. 540 eques tridente armatus re vera non barbatus sit, 
tamen meam opinionem sustineo. Nam cum maiore verisimilitudine contendi 
possit viris in tab. 471, 472 conspicuis nomen Neptuni non attribuendum esse, 
quid est cur equitem iilum imberbem Neptunum esse putemus? 

atque corpus humanum in piscis caudam pinnis instructam de- 
sinit. Aeque memorabilis eius imago in tab. 781 est; vides enim 
reliquias iacentis, ut videtur, viri, qui habet corpus squaniis ob- 
ductum. 

Non omittendus est hoc loco Melicertes, qui brevi tunica in- 
dutus atque in delphino sedens in tab. 779, 914 A. apparet. Idem 
typus in nummis Gorinthiacis Romanorum temporibus cu- 
sis exstat. 

Inter deos, qui mare obtinent, ille quoque numerandus est, 
quem capite privatum in tab. 780 videmus; nudus et dextera 
tridentem vibrans in bestia fabulosa sedet, quae draconis corpus 
et caput canis distenso rictu atque hirci barbam habet. Quam 
barbam ille manu non tenet, ut Furtwaengler putat, cum res, 
quam manu circumcludit, a barba omnino separata sit. Equi- 
dem Milchhoeferi opinioni publici iuris non factae assentior, 
cui illa concha videtur esse. Quod vero nomen viro dandum 
sit, adhuc minus constat. Furtwaengler eum non sine magna 
dubitatione Melicertem nominat; sed delphinus, ut mea fert opi- 
nio, Melicertis proprius est, non draco marinus; in similibusau- 
tem monstris saepius Nereus equitat, qui in hac quoque tabella 
haud scio an agnoscendus sit. Qua in quaestione formae cor- 
poris magis iuvenih haud ita multum tribuendum est, quia ve- 
teres vasorum pictores discrimen in corpore iuvenili, virili, senili 
designando non satis exprimere poterant. 

lovis nomen in tab. 490 figurae praeter scipionem et partem 
himatii omnino deletae additum est. Paulo pius, quam in hoc 
fragmento, in tab. 768 de lovis forma exstat, ubi reliquias viri 
nudi conspicimus aita statura insignis, qui sublevato brachio ful- 
men vibrat longeque procedit; hunc sagittarius arcum tendens 
sequitur. Cuius imaginis interpretationem, quam Furtwaengler 
proponit, comprobaverim. Putat enim altera figura lovem, altera 
Herculem repraesentari ambosque in gigantomachia versari. In 
hac igitur tabella antiquior iile typus lovis nudi apparet pleno 
gradu tendentis fulmenque vibrantis. 

Miserae reliquiae simulacrorum Mercurii una cum Neptuni 
et Amphitritae figuris in duabus tabellis (486, 494) temporum 
iniquitates pertulerunt; in tab. 486 nihil permansit, nisi manus 
et caduceus ea specie, qua in vasis nigri generis esse solet; e 

tabella 494 hoc solum cognosci potest Mercurium, ut antiquitatis 
more depingebatur, barbatum atque pallio indutum fuisse ; manu 
dextera caduceum gestat forma singulari: in inferiorem enim 
circulum cuspidis, quae usitatam formam habet, ornaraentum 
immissum est, quod cum trifolio confeiTe licet. 

Minervam inter heroes belli Troici versantem in pictura ta- 
bellae 764 videmus, quae potius Atticae quam Gorinthiacae ar- 
tis est. Induta longo chitone, apoptygmate(?) instructo, et dextera 
hastam tenens curru vehitur; neque galeam neque aegida gestat. 
Magna quoqne figura, quae in tab. 801 B. apparet, Minerva 
habenda est; longa veste araicta et parma hastaque armata in 
praefumio fomacis stat modice pedem proferens. Palladii au- 
tem certa imago in tab. 840 B. ceraitur. 

Neque Dianae illius ^Persicae" imagines, quae ab artificibus 
vetustissimis saepissime pingebantur, frustra quaerimus; in tab. 
enim 907 A partes eius superiores, caput dico calatho orna- 
tum, alas praecurvatas, " manum laevam, quae anserem tenet, in 
tab. 908 A inferiores reliquae sunt. 

Sed hace hactenus. Transeo a deis deabusque maioribus 
ad semideos heroesque atque primum quidem dicam de Hercule. 
Guius simulacrum modo in fragmento 768 agnovimus, ubi sagit- 
tas emittens Jovi contra gigantes auxilium fert. Accedunt duae 
imagines Herculis Gercopes ad palum aUigatos portantis (in tab. 
766, 767). Sed quidquam certi de eius figura dici nequit, quia 
tabellae illae inaccuratissime pictae sunt. E numero duodecim 
Herculis factorum caedem leonis Nemeaei in tab. 910 B descrip- 
tam invenimus. Guius tabellae alterum latus certamine Hercu- 
lis et centauri cuiusdam ornatum erat; centaurus, cuius totum 
corpus crinitum est, quod punctis incisis significatur, antiquioris 
artis ritu pedes humanos habet. Quamquam utrimque Herculis 
figura deleta neque quidquam rehctum est praeter partem infe- 
riorem leonis et centauri, tamen ex habitu eorum pro certo col- 
ligere hcet Herculis certamina ibi depicta fuisse. 

Bellerophontis, clarissimi ijlius herois Gorinthiorum, in Pe- 
gaso sedentis forma tabellae 909 A omamentum est; mimm vi- 
detur, quod in hac una Pegasus depictus est, etsi tamquam sig- 
num urbis Gorinthi erat et in antiquioribus nummis saepissime 
invenitur. 



Ac ne Troici quidem proelii imago in tabellis deest. In ta- 
bella 764 enim, de qua iani in pag. 14 mentioneni fecimus, 
certamen Pandari et Diomedis vides, cui intersunt Sthenelus et 
Teucer sagittarius atque Minerva^). 

Postremum de tabella 769 hoc loco pauca commemorave- 
rim. Furtwaengleri enim descriptioni non plane assentior. Nam 
affirmo hominem imberbem non clavam gestare, sed ramum 
nodosum, cuius folia in extremo laevo angulo conspiciuntur 
atque suspicor id^ quod Furtwaengler „einen unklaren Ansatz 
im Riicken* nominat, fortasse initium corporis equini esse ita 
ut hac tigura centaurus quidam significetur, qui ramum, ut sae- 
pius in vasis vetustis videmus , manu teneat. Neque minus du- 
bium est , num alter vir tegumentum in capite habeat. Nam 
cum facies adversa depicta sit, mala pictoris arte mihi efifectum 
esse videtur , ut crines ipsi capitis tegumenti speciem spectan- 
tiura oculis praeberent. 



II. De 'nietallis aerariorumque arte. 

Non ita saepe metallorum imagines in tabeUis inveniuntur. 
Quae quamquam arte non sunt perfectae, tamen plurimi sunt 
aestimandae, quia solae inter magnum numerum monumento- 
rum Graecorum metalla effingunt. Sed inspiciamus singulas ta- 
bellas. Insignis est tabella 871 B. Utrimque rupes vides ab- 
scissas; complures metaliici in labore sunt; unus malleo, qui in 
altera parte acutus, in altera obtusus est, saxa aggreditur, aUi 
confossa in corbibus ponunt et e fodina expromunt; desuperne 
dependet oenochoa, apta, si vere opinor, ad aquam operariis 
demittendam; dexterum latus asperum malleorumque ictibus di- 
laceratum; laevum aequaliter declive parvis procursibus pari 
intervallo inter se distantibus — id, quod Furtwaenglerum eflfu- 
git — instructum est. Quos esse factos^ ut operarii in fodinam 
descendere vel ex eo escendere possent, pro certo habeo. Eius- 
modi fodinae iis locis fodiuntur, quibus aes in formam nidorum 
conglobatum non aUe sub terra conditum est. 



*) cf. Schneider, der troische Sagenkreis pagr. l^. 

In tabella valde laesa 872 B conspicis saxa imminentia, duo 
brachia, quibus malleus tenetur, iuvenem pleno sacco oneratum; 
in tab. 638, 639, 831 A., metallici vulgari habitu operantur. Quae 
tabellae omnino fere perfractae sunt. Hoc autem in tab. 639 
cognosci potest metallicum non in fodina aperta laborare, sed in 
cuniculo subterraneo. Metallunii quoque, cuius reliquias Milch- 
hoefer apud Corinthum vidit, puteus erat declivis in rupem in- 
fossus. Itaque a Gorinthiis et in fodinis apertis et in cuniculis 
lapides aerosi videntur eflfossi esse. 

Iniuria autem Collignon picturas, quas dixi, non ad metalla, 
sed ad fodinas, in quibus argilla effossa sit, pertinere existimat. 
Nam latera eiusmodi fodinarum alia sunt forma alioque habitu 
atque earum, quae in tabellis occurrunt; harum latera sunt as- 
pera et dilacerata atque saepius suflfossa, illarum mollia et ae- 
qualia. Accedit, quod argilla non malleis, sed aliis instrumentis 
tractatur. Ceterum in illis tabellis pictores metalla pingere vo- 
luisse tam clare elucet, ut non intellegam, cur Collignon^) metal- 
Iicos dixerit ^occupes sans doute a extraire Targile destinee a la 
fabrication des vases.** 

Hae picturae summi sunt pretii ea quoque de causa, quod 
iis luculentissime apparet, apud Corinthum atque in vicinis re- 
gionibus etiam perantiquis temporibus aes eflTossum esse. Atque 
cum antea non satis staret opinio eorum, qui idem propter aeris 
vestigia in raontibus reperta et propter copiosum commercium 
operum aeneorum, quod Corinthii antiquitus faciebant, arbitra- 
bantur, nunc detectis tabellis repertisque a Milchhoefero anti- 
quorum metallorum reliquiis res omnino patet. 

Praetermissis ad tempus imaginibus fornacum aeris, hoc loco 
tabellam memorabilem 891, quae ad artem aeris fusorum aut 
fabri aerarii spectat, descripserim. Cuius in altero latere senex 
nudus albis capitis et barbae capillis laqueam ambabus manibus 
detrahere studet. Juxta eum mulier sedet longo chitone induta, 
quae crines habet breves. Nigrum quoddam et rotundum ma- 
nibus tenet. Praeter haec nihil exstat. Quin vir folles moveat, 
quod suspicatur Furtwaengler, non dubitandum est. Quare of- 
flcinam aut aeris fusoris aut fabri aerarii agnoscimus. Mulierem 



') Rayet et Colignon, hist. de la cer. grecque pag. 147. 

vero in ea adesse nobis non mirum erit, cum imaginem vasis, 
quam Jahn ^) in lucem edidit, respexerimuS; in qua mulier in of- 
flcina aerariorum apud fomacem stat. Quid autem sit quod in 
tabella mulier raanibus tenet, e Plinii libri XXXIV capite 107 
intellegitur, ubi de ^panibus aeris" sermo est.^) Talem aeris 
panem mulierem in tabellae imagine ad manus habere mihi ve- 
risimile videtur esse. — Alterius lateris picturam, in qua duo viri 
nudi, proni instrumenta incerta gerentes depicti sunt, explicare 
non audeo. 



IIL De fornaclbus^ 

Fornaces, quas iterum iterumque in tabellis vides, plerumque e 
tholo magno, cuius in acumine ostium patet, et praefurnio minore 
forma quadrangula, in quo ignis ardet, consistunt; in tholi la- 
tere foramen semicirculatum, rarissime rotundum aut quadratum 
(cf. tab. 615, 623) apparet, quod tabula, quae ansa instructa est, 
praecluditur. Ignis longis lignis alitur. Dum flammae praefurnium 
lambunt atque exsuperant, operarii aut lignum in fornacem im- 
mittunt aut longo ferro vel rastro ignem incitant. Tholi ostium, 
per quod ignis exitum petit, hic atque illic simplici neque ita 
alto fumario circumdatur. Pro quo partem superiorem magni 
vasis, quod nix^ov formam habet, mirum in modum immissam 
bis cernis (in tab. 631, 802 B). Operarii in praefurnio aut in scala 
aut in tholo ipso stantes (cf. tab. 867 B) atque ferrum modo directum 
modo praecurvatum gerentes tholi ostium curare student. In 
pictura autem tabellae 800 B vir longa veste indutus, qui taber- 
nae magister videtur esse, desuper in fomacis ostium introspicit 
persuasurus sibi omnia accurate esse effecta. 

Utrum hae fornaces sint fornaces figulares, an ad metalla 
Uquefacienda aptae, viri docti inter se dissentiunt. Quas cum 
Rayet^) „fours de poterie" nominaverit, Furtwaenglero *) veri- 



^) Ber. der Sachs. Ges. d. W. 1867, tab. V, 3; cf. Bluemner Term. und 
Technol. IV, pag. 364 sq. 

*) cf. Bluemner 1. c. pag. 203, 203,» 
») Gaz. arch. 1880, pag. 104. 
^) Gat. Berol., pag. 70. 

2 

milius videbatur in illis metalla concocta esse. At argumenta, 
quae ab hoc allata sunt, non satis valent. Prlmum enim Furt- 
waengler propter magnitudinem fornacum, pro qua homines 
plerumque minores appareant, eas esse fomaces figulares negat. 
Sed eius opinio hoc argumento ita non fulcitur, ut contra debi- 
litetur. Nam quantum scimus, fornaces, in quibus lapides aerosi 
conflabantur, antiquitatis temporibus humiles magnaque parte 
sub terra erant atque certe non magnitudine excellebant. Gontra 
equidem arbitror fornacem figularem superantem hominis statu- 
ram unius vel duorum capitum longitudine inusitatam formam 
non praebere ; saepius tamen fornaces operariis non altiores sunt. 
Sed huic rei maior vis non attribuenda est, cum plerumque ve- 
tusti artifices singulis picturae partibus iustas inter se mensuras 
dare nequirent. Neque res eo diiudicatur, ut infra videbimus, 
quod in perpaucis tabellis fossores et metalla apparent. AH- 
cuius autem momenti esse forsitan videtur, quod saepissime ope- 
rarii ferrum longum tenent et tholi ostium purgant „ein Verfah- 
ren", ut ait Furtwaengler in cat. Berol., pag. 70*, „welches bei 
einem Topferofen unverstandHch, bei einem Hochofen sehr natiir- 
Hch ist." Quo non convincor. Nam haud scio an figuli ar- 
doris corroborandi frigidaeque aurae arcendae causa ostium for- 
nacis terra, argilla, aliis rebus in partem obturaverint atque eo 
tempore, quo vasa satis percocta erant, aperuerint. Fortasse 
etiam ostium simplici machinatione instructum erat, quae illis 
ferris, prout res postulabat, regebatur. 

Gum Furtwaengleri igitur argumentis nihil certi efficiatur, 
me probaturum esse spero Gorinthios fornacibus illis non ad 
metalla conflanda, sed ad vasa concoquenda usos esse atque id 
quidem his de causis. 

Fornaces sunt eadem forma, qua fomax figularis vasis re- 
ferta, quae in tab. 893 A apparet; ut ceterae, illa c praefurnio et 
tholo constat. Sed etiamsi unica illa tabella deesset , tamen in- 
opia has fornaces cum aliis comparandi non laboraremus. Nam 
in Gallia, Britannia, Bavaria, '), aliis regionibus^) fornaces figu- 



^) cf, Bluemner 1. c. II, pag. 23 sq. 

2) Mentionem hic fecerim reliquiarum fornacis, quas ad oppidum Iburg, 
in provincia Hannovera situm, in vico, qui vocatur Laer, cum iam nonnullis 

lares exstructae imperatorum Romanorum temporibus repertae 
sunt, quibus fornaces tabellarum sunt simillimae. 

Vasa fictilia prope fornaces saepius inveniuntur (in tab. 
608, 610 etc). Quo indicari videtur flgulos illas in usu habuisse. 

In fornacibus antiquis lapides aerosi, id quod etiam hodie 
fit, per ostium, quod in suramo cacumine patebat, iniciebantur. 
Ad quod omnino non aptum est ostium fornacum, quas in ta- 
bellis vides, cum angustius sit. Neque credi potest per portam 
illam scmicirculatam aeris materiam esse immissam. Praeterea 
foramina, per quae aes liquidum profluat, frustra quaeruntur. 

In latere adverso tabellae 885 vir vas formans, in averso 
fornax vulgari habitu apparet. Quam esse fornacem flgularem 
vix negandum est. Nam picturam alterius lateris ad flglinam, 
alterius ad artem aeris fusorum spectare non credibile est, cum 
non dubium sit, quin flgulus quidam hanc tabellam dedicaverit. 
Gum in hac igitur pictura fornax flgularis agnoscenda sit, in ce- 
teris tabellarum fomacibus, quae eadem forma sunt, idem valet. 
Neque vero quantum scio, tabella exstat, cuius in altero latere 
fodina vel aerariorum opus, in altero fornax ilHus formae de- 



annis ante colonus eius regionis parem fornacem detexisset, Jostes et Effmann 
efifoderunt. (cf. Z. f. vaterl. Gesch. u. Altertumskd., her. von dem Verein fur 
Gesch. u. Altertumskd. Westfaiens 1888, pag. 85 sqq., tah. VI.) Sed iis viris 
non contigit, ut probabiliter docerent, ad quem usum apta fuerit illa fornax. 
Postquam autem fornaces, de quibus dico, in comparationem vocavi, mihi 
non iam dubium est, quin etiam in fornace Laerensi, quia cum ceteris struc- 
tura plane consentit, vasa vel lateres concocta sint. Atque cum fractorum 
vasorum testae, quae apud fornacem figularem reperiri solent, adhuc non oc- 
currerint, melius fortasse est putare lateres ibi esse adustos, praesertim cum 
priore tempore a rustico quodam in ea regione vetustissimi lateres aliena 
ab iis, quibus nunc utimur, forma eruti et cum aliis mixti ad aedificium ex 
struendum adhibiti sint. Quod si vere, ut spero, statui, etiam de aetate, cuius 
illae reliquiae sint, conicere licet. Angrivarii enim, qui hanc regionem Ger- 
maniae septentrionalis incolebant, ut testis est Tacitus, Drusi et Germanici 
temporibus cum Romanis foedere et amicitia cuniuncti erant. Quare mea 
quidem sententia liguli Homani,. qui mercaturae causa ibi morabantur, vel 
milites, qui fortasse ibi parvam coloniam vel castra constituerant, fornaces 
illas exstruxerunt. Negaverim vero illas Germanicae vel antiquioris originis esse. 
Ut fit in omnibus fere monumentis, quae magistratuum cura non con- 
servantur, etiam unicam illam fornacem rusticus, qui ibi habitat, diruit, ut 

lapidibus, e quibus exstructa erat, uti posset. 

2* 



20^ 

picta sint. De tabella autem illa Parisina (cf. Gaz. arch. 1880 
pag. 105), quae imagine fornacis et viri bipennem vibrantis or- 
nata est, quaerendum erit, utrum vir ille metallicus sit necne. 
Equidem illud negaverim ; nam vir instrumentum gestat bij»enne, 
quod in metallis non in usu est, neque lapidem, ut pro certo 
afflrmari potest, sed aliam materiam contundit. Sequor Raye- 
tum, qui operarium ligna diffindentem hic apparere putat. 

Per se quidem verisimillimum est in tabellarum picturis for- 
naces figulares esse. An putas fomaces figulares, sine quibus 
res fictiles perfici non possunt, in nuUa tabella depictas esse, 
cum ceterae partes artis figulorum saepissime conspiciantur? 
Num statuemus plurimas illas fomacum imagines perpaucis pic- 
turis, in quibus metalla descripta sunt, respondere? Minime. His 
causis me demonstrasse confido has tabellarum fornaces esse 
fornaces figulares. 

Venimus nunc ad illam tabellam, in qua imago fornacis figu- 
laris per longitudinem dimidiatae exstat. In tholo rotundo de- 
cem oenochoae et una amphora^) aliam super aliam confuse 
collocatae apparent; in suramo tholo flammis via patefacta; fo- 
cus, qui infra vasa est, pila vel muro in duas partes divisus, 
quarum laeva punctis, quibus carbones significari recte Furt- 
waengler arbitratur, dextera re difficili^) cognitu expletur. Ignis 
ardor non per multa foramina, sed per paucos canales per tholi 
fundum terebratos ad vasa concoquenda inducitur; praefurnium, 
cum ea pars tabellae deleta sit, non iam conspicitur. Sed non 
dubium est, id quod inferiores fornacis parles docent, quin 
depictum fuerit. 

Guius fornacis structuram contemplantes miramur illam an- 
tiquissimis temporibus exceptis minoribus varietatibus eandem 
fuisse atque fomacum Ronianorum, quae imperatoribus regnanti- 
bus in usu erant. Quae omnes e foco praefurnio instructo atque 
e tholo constant et in omnibus ignis per foramina in tholi ca- 
vum penetrat. Neque fornaces, quibus hodie flguli utuntur, struc- 

^) Praeter haec vasa depicta mirum in modum varia et multiplicia line- 
amenta colore carentia tracta sunt, quae partim et ipsa vasorum formas 
indicant. 

•^) yuam flammam rubram esse nullo modo concesserim. 

lura plane dissimiles sunt. Videmus igitur, per quot saecula 
oontinua traditione id servatum sit, quod ad usum aecommoda- 
tum vetustissima aetate bene inventum et comprobatum erat. 

Recentioribus saeculis vasa non igni ipsi exponuntur, sed in 
receptaculis (Muffeln) conduntur. Utrum Romani et Graeci ea- 
dem ratione vasa concoxerint necne ignoramus. Gorinthiacos 
autem figulos aetate illa aliter fecisse ex tabella 893 A apparet. 
Quaerendum autem est, quomodo impeditum sit, quominus vasa 
fumo denigrarentur. Equidem opinor figulos in igne nutriendo 
lignum viride repudiasse et aridissimum tantum atque carbones 
adhibuisse, quibus flagrantibus fumus non ita magnus exsistit. 

Guius fornacis structura etiam perspicuum fit, quomodo fac- 
tum sit, ut unum latus vasorum saepius aequo plus igne sit 
adustum. Nam lateribus inferioribus eorum, quae igni proxima 
in tholi fundo posita erant, maxima vis ignis sustinenda erat. 

Gum vasa, ut in tabella illa videmus, aliud super aliud per- 
mixte neque iusto ordine in cratibus ferreis collocarenlur, non 
est mirum ea mutuo pressu saepe inaequalia esse reddita. Sed 
existimo vasa artificiosiora hoc modo non bene concoqui potuisse 
neque dubito, quin iis perficiendis maior cura atque. diligentia 
adhibita sit. 

Praeter has fornaces flgulares aliae in tabellis exstant. Qui- 
bus tholus est non semicirculatus, sed oblongior magisque erec- 
tus; praefumio carent. In tabellis 610, 637, 811 eiusmodi for- 
naces vides. Hae quoque quin figulares habeantur, nihil impe- 
dit; Aegyptii enim iam antiquissimis temporibus huius modi for- 
nacibus ad vasa concoquenda usi sunt et imagines quoque vaso- 
rlim Graecorum ^) similem formam docent. Duo igitur genera 
fornacum figularium fortasse in tabellis videmus. 

In nonnullis tabellis tertiam ac maxime diversam for- 
mam conspicimus (cf. tab. 643, 808 B, 900 B). Has fomaces hu- 
millimas quibus praefurnium deest, comparare licet cum parvis 
piiis vel columnis*); ostium est latum, per quod flammae erum- 
punt; operarii longis ferris praecurvatis vel in extremo fine tran- 



*) cf. Blueinner 1. c. II, pag. 47, fig. 8. 

*j Conferas fornacem, quae in prostypo Neapolitano est, quod Bluemner 
1. c. IV, tab. III, fig. 24. — pag. 251 sq. depinxit atque descripsit. 

stro instructis ad fornacem accedunt. Eas igitur fornaces ad 
metalla liquefacienda aptas fuisse contendo, atque paucae earum 
imagines paucis illis metallorum imaginibus respondent. Quare 
intellegitur metallorum picturis omnino non demonstrari primae 
formae fornaces non esse flgulares. 



lY. De rota flgulari aliisque picturis, quae 

ad flglinam spectant. 

Ante tabellas repertas, exceptis paucis vasorum picturisi) at- 
que iis partim non ita vetustis, de orbe figulari atque ea ratione 
qua vasa formabantur , nihil fere notum erat. In hac quoque 
re tabellae magnae auctoritatis sunt, cum in iis saepius pictu- 
rae conspiciantur, quae ad artem figulorum spectent. 

Vasorum figuratio in rota figulari fit, quae versatiiis sude 
in terram adacta sustinetur. Dum rotam laeva manu, non 
pede, ut hodie fieri solet, movet, figulus aliquoties bacillo quo- 
dam usus vas medio in orbe stans format. Alii operarii specta- 
tores sunt. Interdum acervum argillae humi iacentem videmus. 
Vasa comparata ad concoquendum vel cocta in scamno parieti 
afifixo posita sunt (in tab. 640); in aUa tabella (Gaz. arch. 1880 
pag. 106) cocta ex uncis dependent. 

His picturis perspicuum fit rotam in antiquissima figlina 
Corinthiaca non pede esse versatam. Atque cum rota apud 
Corinthios, qui antiquitus operibus figlinis illustres erant, ita 
esset constructa , ut manu tantum , non pede circumageretur, 
verisimillum est eam apud ceteras quoque Graeciae gentes an- 
tiquis temporibus mehorem structuram non habuisse. 

Hoc loco non omiserim de variis vasorum formis , quae in 
tabellis apparent, pauca dicere; vides oenochoas (in tab. 640, 
827B, 831B), scyphum (in tab 641, 811B), amphoras (in tab. 871B, 
893 A). Amphora quoque altissima eius formae, quam «amphora 



2) cf. Bluemner 1. c. II, pag. 46 sqq. — Bluemner, Mitt. des ath. Inst, 
1889, pag. 150 sqq. 



a colonnette" vocamus, in orbi figulari stans, in tab. 868 B con- 
spicitur. Quod quidem non neglegendum videtur esse, cum 
quaeritur, utrum origo vasorum illorum Gorinthiaci generis in 
Italia repertorum |Corinthi faerit necne. Nam cum adhuc, quan- 
tum scio, Corinthi vasa huius formae non eflfossa sint atque 
saepius ii, qui vasa illa Itaiica in ipsa urbe Corintho perfecta 
esse negant, talia atque tanta vasa a flglina Corinthiaca aliena 
fuisse contendant, hac tabella demonstratur figulos Corinthiacos 
etiam eiusmodi vasa fabricatos esse. Neque mentione indignae 
sunt formae, quae in duabus aliis tabellis (v. tab. 884 B et Gaz. 
arch. pag. 106) depictae sunt; est enim araphora coUo tenui at- 
que ventre oblongo et amplo humilique pede et lecythus, cuius 
venter infra in acutum desinit, formae Protocorinthiacae similior. 



V^ De nayibus. 

Navium picturae, quas in tabellis vides, in antiquissimis 
sunt, quibus res nautica Graecorum illustratur atque eo pluris 
sunt habendae , quia in iis conspiciuntur naves Corinthiorum, 
qui inter Graecas gentes antiquitatis temporibus navigatione 
maxime florebant. Sed hae tabellae omnes fere adeo deletae 
sunt, ut modo minor pars, modo nihil fere restet. 

Duo navium genera internoscimus, naves longas et naves one- 
rarias. Iflae vulgari sunt forma; prora prominet in speciem ca- 
pitis bestiae (apri, canis vel lupi) constructa, atque magnus ocu- 
lus aliquoties in ea pictus est; puppem curvatam fuisse tabella 
integra 836Bdocet; malus vel remigium in hac frustra quaeritur. 

Navis onerariae in^ago admodum illaesa in tabellis non per- 
mansit. Quoad cognoscere possumus, et prorae et puppes cur- 
vatae atque naves velis et remis instructae fuerunt. 

Accuratius contemplemur formam navis in tab. 831 B de- 
pictae. Cuius puppis curvata atque crucibus duplicibus ornata 
longurio fulcitur. Media in navi malus erectus est, qui utrim- 
que rudibus (2 nQOtovoig — 1 smtovcp) sustinetur. Per totam 
navem transtrum in puppem immissum et apud malum utrim- 
que sude statuminatum, quod nunc «Sprengwerk" vocatur, duc- 
tum est. — In superiore tabellae margine series oenochoarum 

apparet, quibus signiflcatur navem vasis oneratam fuisse, quae 
in alias terras exportarentur'). 

Denique de tabella contusa 652 brevi dicendum est. Cuius 
in pictura media pars navis remis instructae, qui e foraminibus 
in alvum navis terebratae prominent, conspicitur: lineamenta 
palmarum minorunj, quae ne ad illa foramina quidem porrectae 
sunt, supra remos exstant; Furtwaengler ea non animadvertit- 
Qua imagine biremem repraesentari existimo, etsi bene mihi 
conscius sum hanc explicationem non extra omnem dubitatio- 
nem esse. Nam non iniuria quispiam dixerit pictorem huius 
tabellae, si biremem pingere voluisset, superiores remos non 
tam breves et parvos descripturum fuisse. Sed haud scio an 
antiquissimus ille artifex remigium navis melius penicillo imita- 
rinon potuerit. Contra negari nequit foraminibus illis paene 
pro certo demonstrari navem esse biremem. Neque enim in 
navibus uno ordine remorum instructis remi per foramina emit- 
tebantur, sed ad ipsum marginem navis superiorem aflSgebantur*). 



YI. De equitibiis, militibns^ yenatoribus. 

Equis invehi Corinthios magnopere iuvasse videtur, cuin in 
tabeUis persaepe equites appareant. Qui modo barbati modo 
imberbes, nudi aut brevi tunica induti, brevem equitum hastam 
aut scipionem gestant. Nonnunquam caput eorum casside est 
tectum. Modo unus est, modo plures sunt una aut contra equi- 
tantes. Saepius quoque equites equos, de quibus descenderunt, 
lora manibus tenentes abducunt. *) Equus contra vincUla tenax 
in tab. 856 punitur. *) Etiam equi soli apparent. 

^) Qua in tabella cum Gorinthios commercium va? orum per maria fecisse 
perspiciatur, quid est cur illos in Etruria et in aliis Italiae re^onibus vasa 
venditasse negetur? 

^) De eiusmodi biremibus v. Helbig, das Hom. Epos. pag. 56, sq; Micali, 
Mon. ant. tab. 103, 2. 3. 

^) In tabellae 555 pictura inaccurata vides reliquias unius vel duorum 
equoruni, quos iora tenens vir barbatus celeriter praecedit. Cuius mentionem 
facio propterea quod inter eam et prostypum illud Mycenaeum similitudo 
quaedam est 

*) Vir, qui in tab. 562 apparet (cf. Furtw. descr.) laeva manu lora tenu- 
isse videtur; dextera non rhyton, sed fustem gestat. 



Equorum Corinthiacorum figura diversa est ab ea, qua equi 
in monumentis Atticis esse solent. Equus enim Corinthiacus 
magnitudine insignis corpore graciliore et proceriore est; pedibus 
altis firmitas non deest. Contra corpus equi Attici altitudine 
inferioris breve est atque robustum ne dicara crassum, et pedes 
habet breves atque compactos. Sed in tabellis quoque et alils 
monumentis Corinthiacis equi conspiciuntur Atticis simillimi 
neque in Atticis monumentis equorum forma Corinthiaca desi- 
deratur. 

Crebro milites aut per amicitiam aut per inimicilias con- 
gressos in tabeliis vides. Modo nudi modo thorace vel simplici 
chitone induti cassidem, parmam, ocreas, hastam gerunt. 

Hoc loco non alienum est de armis militum pauca dicere. 
Cassis Corinthiaca non, ut Attica, capiti se applicat, sed altius 
est convexa; genae laminis teguntur, ita ut parva pars faciei a 
telis hostilibus non tuta sit. Cristarum forma varia est: longae 
atque latae aut ipsis cassidibus convexis affixae sunt aut prae- 
fixae in buUas vel tubera e summa casside prominentia depen- 
dent; rarissime duabus cristis utrimque demissis cassis instructa 
est (in tab. 796; cf. Ann. d. J. 1864 tav. d'agg. 0. P.; J. of Hell. 
stud. I, 31; — Gerhard, A. Vb. III, 208, etc. 

Thorax usque ad coxas pertinens angustiore limite promi- 
nente finitur. Sub thorace saepissime chiton geritur. 

In armandis inferioribus corporis partibus Corinthii illis 
temporibus magnam curam atque diligentiam posuerunt. Neque 
enim crura tantum , sed aiiquoties etiam femora ocreis sunt 
tecta (cf. tab. 595, 796 B). Nonnunquam femora pro ocreis lineis 
spiralibus instructa cernis, (cf. tab. 591, 669) quae saepius in 
vasis quoque apparent (cf. Gerh., A. Vb. II, 122, 123; Mon. d. J. 
VI, 78 etc). Quid hae spirales sibi velint usque ad hoc tempus 
valde incertum est. Quas artifices pinxisse, cum aut obsoletam 
militum armaturam in memoriam revocare vellent aut antiquiora 
exemplaria picturarum, in quibus ocreas illas depictas invenie- 
bant, non satis bene intellecta imitarentur, ea de causa negave- 
rim, quia in tabellis eiusdem aetatis et verae ocreae et spirales 
conspiciuntur. Mea opinio haec est: cum ocreae ex laminis 
aeneis factae fortasse nimis graves et militibus maiori impedi- 
mento essent; femora aere in spirales contorto, quod gladiorum 

plagas exciperet, tegebantur. Haud quidem ignoro in complu- 
ribus imaginibus (cf. e. g. Gerh., A. Vb. III, 227, 230) has spi- 
rales quasi agglutinatas apparere et tam parvas atque simplices 
esse, ut eas more barbararum gentium in carne incisas et 
colore infectas esse crederes. Neque tamen tale apud Graecos 
fiebat atque ob hanc rem puto etiam has spirales ex aere factas 
femoribus tegumento fuisse. 

Milites plerumque parma rotunda utuntur; cavum brachii 
immittendi causa duabus ansis, quarum altera in medio, altera 
margini propior est, instructum et saepenumero fimbriis orna- 
tum est; in convexo ornamenta oranis generis variaeque bestiae 
apparent. Boeotii clipei forma occurrit in tab. 589, obiongi et 
utrimque in speciem semicirculi insecti. SimpHcem clipeum 
oblongum Aiax in tab. 764 videtur gestasse. 

Tela nihil insoliti aut proprii habent. Peditum hasta e longo 
hastili atque ferro non uncinato constat; breviore saepius equi- 
tes utuntur. 

Gladius latus neque ita brevis modo ferreo vecti, quo ictus 
vitantur, instructus, modo non instructus, sub laevo brachio da- 
pendet balteo in dextero humero imposito; capulus aliquoties 
fimbriis ornatus est. 

Pharetra sagittis referta ad partem dexteram tergS ioro, 
quod a laevo humero sub ala dextera ducitur, alligata est. Arcus 
non formam simplicem ligni curvati habet, scd dupliciter inflexi. 
Sagitta longa atque pennata in parte inferiore insecta est. 

Transeamus ad eas tabellas, quarum picturae ad venatores 
venationemque spectant. In latere adverso tabellae Timonidae 
venator stat duabus hastis, gladio, pharetra armatus atque brevi 
chitone indutus; apud eum canis est forma illa, qua in monu- 
mentis archaicis esse solet. 

Ut Corinthii artifices crebro et libenter venationem aprorum 
pinxerunt, ita in tabellis quoque non desideratur; in tab. fracta 
894 B apri pars posterior conspicitnr. quae sagitta percussa est, 
ut sanguis e vulnere fluat. Etiam viri barbati et hasta armati, 
qui in latere adverso eiusdem tabellae picti sunt, venatores vi- 
dentur esse, qui venatione feliciter peracta alter alterum salutant. 

YIL De bestiis atque ornamentis ad tabellas 

decorandas adhibitis. 

Primum videamus, qualia sini ornamenta; quibus saepe mar- 
gines tabellarum omati sunt. Crebro apparet ornamentum astra- 
gali, simplex aut duplex variaque forma. Praeterea internoscimus 
omamentum latmncularium (in tab. 709), spirale (in tab. 806), 
undulatum (in tab. 841), maeandrium (in tab. 750). 

Deinceps dicendum est de iis tabellis, quarum unuiii vel 
utmmque latus bestiis aut ornamentis decoratum est. Pardi ligu- 
ram in tab. 722, 723 vides, leonis in tab. 724, sphingis in tab. 
725, 726, tauri in tab. 727—729, apri in tab. 740—744, anguis 
in tab. 745, noctuae in tab. 756, lotos flores et palmas inter- 
nexas in tab. 762, rosam lotique florem in tab. 763. Saepius 
etiam in utroque latere bestiae vel oraamenta conspiciuntur: an- 
guis-rosa in tab. 917; pardus-aper in tab. 918; ardea inter duos 
leones vel pardos-avis inter taumm et leonem vel pardum in 
tab. 919; pardus-cervus in tab. 921; sphinx-taurus in tab. 924; 
gallus-(?) in tab. 925; idem 926; equus-leo in tab. 928; sphinx- 
palma nexa loti gemmis in tab. 933; parvi circuli lineis curvatis 
coniuncti in tab. 934. Omnes hae variae bestiae ad vasa quoque 
Corinthiaca ornanda adhibitae sunt neque in ornamentis quid- 
quam insoliti inest excepto eo, quod in tab. 934 apparet, quale 
in operibus geometricae artis non raro cernis. 

Rarius altemm latus imagine, altemin bestiis vel ornamentis 
decoratum est: in tab. 842 viri corpus-sphingem; in tab. 892 
fomacem-piscem; in tab. 899 vimm-amplam rosam videmus. 
Sequitur ut de iis ornamentis dicam, quae spatiis vacuis sunt 
ornatui. Ut in vasorum picturis, in tabellis quoque artifices 
descripsemnt rosas modo omnino coloratas. modo e punctis 
compositas, maculas inaccurate depictas, cruces, circulos, rotas, 
lineas acriter fractas. In nonnullis tabellis imagini Neptuni pis- 
ces additi sunt (in tab. 787 A, 808 A), neque polypus deest (v. 
tab. 787 A). 

Perquam singularia sunt ornamenta tabellae 374, quae rosa- 
rum loco artifex impinxit. Inter haec duas formas intemoscimus, 
quamm alteram conferre licet cum particula rotunda e reti no- 

doso exsecta, cuius partes extremae crucibus instructae sunt. 
Similis generis rosas sed multo sinipliciores in tab. 619, 929 vi- 
des. Hoc loco rosae quoquementionem facio, quae in vase Boe- 
tio quod depictum est „in Jahrb. des arch. Inst.** 1888, pag. 342 
fig. 25, apparet. - Altera forma mihi ab arte figlina aliena at- 
que a laminis aeneis, quae ad decorandam supellectilem adhibe- 
bantur, petita videtur esse. 



VIII. De inscriptionibus. 

Inscriptiones aut sinistrorsum aut dextrorsum aut /^ovar^o^- 
66v versae plerumque in parte patente tabellarum inscriptae sunt; 
raro autem litteras in margine colorato (cf. tab. 846 B, 947) 
aut in ipsa pictura (cf. tab. 612) aut in argilla nuda incisas vides 
(cf. tab. 803). 

Crebro ut in vasorum picturis fleri solet, unicuique flgurae 
nomen adscriptum est; sed praeterea dedicantium quoque verba 
apparent; . . . ♦ , dve^rjxs IIoTsiSavi vel IlotsiddFovi fdvaxti 
iterum iterumque legimus et multa nomina virorum Gorinthiorura 
ac partim singularia in tab. exstant: AvOiddaq^ "/y^wv, JoQxarr^ 
KvXoidag SsvfoxXrjq^ 2ifjUm\ EvQVinri^rjg, <Pl^fi(ov *AO(an6dwQog^ 
^AQiOTOffiiXog^ alia. 

NonnuIIi pii viri sperantes numen donationem beniflciis 
repensurum esse verbis tv dh dog xaQUOav a^oifdv — dg)OQfidv (?) 
deum omni tempore remunerationis atque praemii commone- 
facere student. 

Viri, qui tabellam 838 in sacrario Neptuni posuerunt, longum 
iter videntur fecisse^); nam UsQasi^v^sv Ixofisg in ea legitur, quae 
verba non facilia sunt interpretatu. Quibus idem significari 
nounulli arbitrantur atque Latinis verbis: „a Piraeeo venimus*". 
At haec explicatio minus probabilis videtur esse, quia in priraa 



*) Blassii coniecturam y^JltQauo^ev Mixtiav fjidve-ihixs"' (v. CoUitz, Samml. 
griech. Dialectinschr. III, pag. 66), postquam tabellam ipsam acute inspexi, om- 
nino reicio. Litterae enim Xxotiis tam certae sunt ut de iis dubitare non 
liceat. Equidem Furtwaenglero adstipulor, quia mea quidem sententia eius 
lectio sola litteris ipsis satis accommodata est. 

syllaba littera B apparet. Si viri illi a Piraeeo venissent, ta- 
bellae pietor non PBoa^o&av, sed PP^aPo^fv inscripsisset. Rec 
tius cogitare licet de regione Asiae in conspectu Khodi insulae 
sita, quam Graeci lIsQaiai noniinabant. Fortasse etiam PegA^oO^ev 
ixofieg idem valet ac nsQAlo^sv^) ixofieg = e regione transma- 
rina venimus. 

In aliis tabellis verbis AfKfiTQita sfiC Araphitrita ipsius 
imaginem esse pronuntiat aut inscriptione AiMf>iiQixag ifxC ta- 
bellam sibi vindicat. 

In tabella fracta 662 id quod pictores vasorum saepius 
fecerunt, litterarum ordo depictus est. 

Pictorum duo vel tria nomina conspiciuntur. In tabella 
enim 846 TinovCiag ^yQaxps Bia inscriptum est; Milovidag SyQa^e 
in tabella, quadam Parisina legitur. Bias quoque, pater Timo- 
nidae in numero pictorum videtur habendus esse. — Timonidam 
qui vas illud, Gleonis repertum ornavit, eundem esse, atque 
eum, qui huic tabellae suum nomen imposuit, iure contenditur. 
Atque hac tabella demonstratur illum Timonidam non Cleonis, 
sed in ipsa urbe Gorintho versatum esse. 

Restat, ut de nonnullis inscriptionibus, quae summam inter- 
petandi difficultatem praebent, pauca addam. 

In tab. 524 hanc inscriptionem vides dvei^rjxe 

IIoTi {davtf) dva{x)ii amonoxia *). Sub nomine Avxonoxia nomen 
proprium condituni et Avxonoxia formam esse casus genetivi 
numeri singularis^ derivatam a nomine proprio AvronoxCag^ opinor. 
Qua in re haud ignoro nomina propria frustra quaeri, quorum 
altera parte stirps nsx contineatur. Hesychius autem verbum 
y^avtonoxiaTov"- (natura villosum) tradit et haud scio an nomen 
Avxonoxiag correptione hypocoristica nominis y^AvtonoxiOtog^' 
ortum sit. Fortasse igitur patri eius, qui hanc tabellam dedica- 
vit, nomen Autopocias fuit. Sed rem in suspenso reliquerim. 

In tab. 900 A duae exstant inscriptiones , altera in dextera 
parte media, altera in margine inferiore, quae inanes videntur 



^) De littcris A^ pro JI scriptis conferas inscriptionem tabellae 764: 

^) In hac quoque inscriptione Furtwaengleri lectionem sequor. Mhonotia 
pro AvToTioxia Roehl et alii conimendaverunt, sed iniuria. 

esse. ») Sed respiciendura est, quod litterae arbitratu corapositae 
in verba non coeuntia, quales ad spatium vacuum explendum 
in antiquioribus vasis adhibilae sunt, in his tabellis non occur- 
runt; tabellam 900 in hac re solam excipiendam esse non ita 
verisimile sit. Accedit, quod superiorem inscriptionem, si secun- 
dam eius litterara errore vel indiligentia pro littera t scriptam 
esse statuimus, initio inferioris inscriptionis rursus conspicimus. 
Memorabilis etiam tabellae 937 inscriptio est; singulare enim 
ratione in maculo elliptico, quod pigmento coloratum est, htterae 
ayaf^is ^) incisae sunt. 



IX. Varia. 

De nonnullto iabellis rarls ¥el singnlarilins. 

Saltatio Gorinthiaca in lato limite, quo margo superior ta- 
bellae 905 B ornatus est, conspicitur; viri brevi tunica induti 
ferociter ac lascive saliunt. In tabella quoque Parisina (v. Gaz. 
arch. 1880 pag. 107) saltationem vides depictam. 

Mentione dignissima pictura tabellae 865 A videtur esse, 
quam Furtwaengler his verbis descripsit: „Reiter im Schritt 
nach rechls, unbartig. Auf dem Schwanzansatze des Rosses 
steht ein kleiner bartloser Mann (der Rand oBen verhinderte ihn 
ihn grofier zu bilden) der mil beiden Handen seinen langen 
stehenden Phallos umfafit." Sed non conatus est eam interpre- 
tari. Ipse igitur eius rei periculum faciam. Inspicienti mihi 
opus illud Salzmanni, quod inscribitur „Necropole de Camiros", 
in tab. 57 vasis pictura occurrit, in qua praestigiatores , quod 
idem inscriptio docet, apparent; in laevo latere viri in gradibus 
sedentes obstupefacti manus tollunt; ante eos tibicen stat; in 
dextero vir in longurium eniti studet; in medio duos equos vi- 
demus, quorura in altero vir sedet; in extreraara autem equi 
spinam, ubi cauda incipit, vir huraili statura insiluit, qui parmam 
brachio gestat. Hae equitis et praestigiatoris figurae imagini 



') Gf. „Ant. Denkm." I, tab. Vm, 20. 

*) Inscriptio integra est nec Blassii coniectura ^4yafiFfivatv (Collitz, Samml. 
^riech. Dialectinschr. III, pag. 66) pfbbari potest. 

tabellae 865 A tam similes sunt, ut dubitari iion possit, quin in 
hac quoque praestigiatores depicti sint. Eo tantum diversi 
sunt, quod in vasis pictura vir parmam gerit , in tabella penem, 
ut videtur, manibus tenet. 

Neque tabella 783 praetereunda est. Cuius latus adversum 
linea in duas partes dividitur, quarum in superiore duo viri 
conspiciuntur alter alteri brachia porrigentes. ^) Quos cum 
Furtwaengler pugiles esse suo iure existimasset, nuper Fraenkel *) 
contendit eos non esse pugies, sed viros qui messe opima (in 
inferiore parle depicta) laetarentur. Sed haec opinio non pro- 
babilis est. — In parte inferiore duo viri uvis carpendis occupati 
sunt. Alter saccum iam refersit, alter fruges in alium saccum, 
qui supra ne in solum cadat alligatus est, ingerit. Sacci e 
duobus pellibus consuti sunt ea ratione, ut infra in speciem 
caudae hirundinis desinant; anteriorum pedum poUis sutura ita 
coniuncta videtur esse, ut ansas praebeat habiles. 

Mentione non indigna est pictura tabellae 839 B, in qua 
magnum caput muliebre lineis tantum descriptum cernis. 

In tabellae 901 A pictura Furtwaengler sculptorem depictum 
esse opinatur. Quam interpretationem neque omnino proba- 
verim, neque improbaverini. Sed cum eo comparaverim virum, 
qui in vase Cyprio in „ Jahrb. des arch. Inst." 1886 tab. 8 depicto 
apparet. Ille statura et habitu, viro, quem Furtwaengler sculp- 
torem esse putat, perquam similis est. 

Tabellae quoque 784 pictura, in qua fabula de vulpe et 
corvo adumbrata est, maxime est memorabilis. Videmus arboris 
demissos ramos et infra vulpem sursum spectantem ; corvi autem 
flgura doleta est. Haec imago adhuc antiquissima est fabulae 
Graecae illustratio. 

Restat ut de duabus aliis tabellis pauca addam. In tabella 
889 A describenda Furtwaengler infra virum nudum brachia 
porrigentem compluria hominum capita delineata non vidit. Et 
in laevo et in dextero latere sub genibus bina capita taenia 



*) Nummum Gorinthiacum in comparationem voco, qui in Joum. of. 
Hell. stud. tab. 51 C 4» depictus est. 
*) cf. Ant. Denkm. vol. I. pag:. 4. 

ornata conspiciuntur. Haec sunt parva, illa his minora. Ut 
hanc iraaginem miram interpretarer, nuUo modo mihi contigit. 
Descriptio quoque fragmenti 906 B supplenda est. Exstant 
partes inferiores viri nudi, qui laevum pedem acervo imposuit; 
caput virile barbatum quod genui tamquam affixum videtur 
esse, Furtwaengler non animadvertit. 



Appeiidix, 

L De criniuin habitn. 

Habitus capillorum Neptuni varius est. Gui communes sunt 
crines per cervicem effusi, qui in capite taenia saepissime angusta, 
rarius latiore, cohibentur; nonnunquam ea in nodum coUigata 
est ita ut extremae partes dependeant. Pro taenia Neptuni 
caput diademate vel corona omatum est in tab 384, 454. 
Saepius media in fronte crines retroacti, cincinni, anuli apparent 
et capilli in anulos longos divisi per humeros defluunt. 

Omissis rebus minoribus tres rationes capillos pect<^ndi 
discerni possunt; frontis enim crines retroacti, cincinni, anuli 
desunt et capilli .simplices per cervicem dependent, aut media in 
fronte crines concrispati vel in anulos vel in cincinnum contorti, 
ceteri autem capilH simpHci comptu sunt, aut media in fronte 
crines eodem modo ornati sunt et longi anuli humeros obtegunt. 

Rarius capilli infra cervicem colligantur (cf. tab. 347, 486). 

Neque Neptunus solus, sed etiam ahi viri hunc varium cri- 
nium habitum ostendunt. 

In vasorum Corinthiacorum picturis eaedem rationes capillos 
pectendi conspiciuntur; ut exemplo utar, Periclymenus (v.Mon. d. 
J. VI, 14) crines frontis retroactos habet et longos anulos per 
humeros dependentes; crines medii iudicis in Peliae ludis fune- 
bribus (Mon. d. J. X, 4—5) eodem modo, atque Neptuni in tab. 
460, compti sunt. Primus autem, quem distinximus capillorum 
habitus in vasis tam crebro invenitur, ut exempla eius afferre 
supervacaneum sit. 

Hi diversi comptus iUis temporibus Gorinthi in more viden- 
tur fuisse apud viros nobiliores et divitiores, magistratus, sacer- 

dotes, quamobrem Neptuni quoque caput sic ornatum est. 
Operarii autem, qui apud fornaces aut in metailis occupati sunt, 
plerumque breves atque simplices crines habent. 

Simillimus est habitus capiilorum mulierum. Quarum coraae 
taenia conclusae modo simpliciter per cervicem, modo in anulos 
divisae in humeros profluunt. Neque insignes mediae frontis 
crines frustra quaeruntur. Singularis autem comptus Amphi- 
tritae in tab. 830 A est; crines enim taenia cincti in cervice 
ita retroacti et colligati sunt, ut non soluti, sed in formam sac- 
culi, dependeant. 

Atque raro mihi contigit ut crines illos media in fronte 
artificiose comptos in monumentis, quae extra artem Corinthia- 
cam orta sunt, invenirem. Gommemoraverim autem hoc loco 
nonnulla vasa Gyrenaica (cf. Mon. d. J. 1, 7) et laminam illam 
Gretensem ex aere factam (Ann. d. J. 1880 tav. d^agg.T) propterea 
quod in his monumentis frontis cincinnus apparet. Maxime autem 
memorabile est Corinthiacum illum capillorum habitum in iis, 
quae dixi, monumentis conspici, quae ratione et genere artis 
inter se propinqua esse iam dudum cognitum erat. Atque haud 
scio an suspicari liceat hunc habitum capillorum non Gorinthi 
originem habuisse, cum alieni quidquam a Graeco more ha- 
bere videatur. 

Rarum capillorum comptum venatores in tab. 894 A gerunt; 
tribus enim taeniis ad libellam aequis in cervice cohibentur. 
Gonferas velim simillimam pectendi crines rationem mulieris, 
quae in thorace illo in Alpheo reperto apparet. *) 

De barba non multa dicenda sunt; incipiens a capitis capillis 
et secundum aures per maxillas pergens prominensque in mento 
in acutum desinit. Superioris labri quoque barba brevis hic 
atque illic in tabellis videtur; in tab. 672 lineis incisis signifi- 
catur. Etiam in nonnullis aliis tabellis (cf. tab. 368, 486), nisi 
oculi me frustrati sunt, Neptunus barbam superioris labri gerit. 
Sed in plurimis virorum figuris haec barba desideratur, quo 
demonstratur eam iis temporibus, ad quae tabellae pertinent, 
apud Gorinthios non ita usitatam fuisse. 



n V. Bull. de corr. hell. 1883, tab. II. Etiam fronii.s cincinnus in hoc 
tnonumento oceurrit. 

3 



34 



IT* De re yestiaria^ 

In rem vestiariain Gorinthiorum hoc loco inquirere idoo 
inaxime attinet, quod ipsae tabellae, qualis ea fuerit, optime 
docent. Atque initium ducaraus a describenda virorum veste. 
Neptunus virique nobiliores duo vestimenta gestant, chitonem 
longum usque ad talos defluentem et himatium paulo brevius. 
Ille non Doricam formam habet, sed potius lonicam ; in hume- 
ris enim consutus et manicis ad cubitum fere descendentibus 
instructus est, quae longa sutura insignes sunt. Cingulo autem 
chiton arte cohibetur. 

Gum chitonis habitus atque usus in omnibus tabellis idem 
fere sit, himatiorum duo genera internoscimus. Saepissime hi- 
matium est pannus oblongus, amplus atque magnus, qui hoc 
modo induitur: primum laevo humero atque cervici inicitur, ita 
ut parte defluentc? eius posticum latus corporis obtegatur; tum 
altera pars per pectus et ventrem atque inde sub dextero latere, 
ne brachium dexterum impediatur, super clunes et femora ad 
laevum latus ducitur, ubi extrema eius pars in laevo brachio 
imponitur. 

Altera forma himatii non ita crebro in tabellis invenitur 
(cf. tab. 492, 667). Hoc ab himatio maiore eo discrepat, quod 
multo angustius est alioque modo corpori applicatur; a tergo 
enim utrique humero inicitur et brachia superiora velans ante 
pectus utrimque dependet. 

Praeter longum chitonem brevior in usu fuit, qui usque ad 
media femora pertinebat et cingulo arte circumcludebatur. ^) 



*) In tab. 699 hic in aniica parte scissus est ita, ut pars pudenda appa- 
reat. — Hoc loco de opinione, quam Boehlau (Quaest. de re vest. Graec. pag. 
69 sqq.) proposuit, breviter videtur dicendum esse. Qui cum in nounullis 
vasis Gorinthiacis virum in draconis caudam desinentem, quem Typhonem 
vel Typhoeum vocamus, vestimento indutum vidisset, quod chitoni simile in 
antica parte ante pectus scissuram hahet, hunc chitonem antiquissimum Go- 
rinthiorum esse censebat. Sed ei non assentior. Nam hic chiton illis mon- 
stris proprius esse videtur, quorum typos non Gorinthi inventos, sed aHunde 
importatos esse verisimile est, et, quantum scio, ne in antiquissiniis quidem 
tabeUis vel vasis Gorinthiacrs aliam figuram nisi Typhonem hoc amictam vi- 
des. Ghitonem illum etsi perantiquum esse haud nego, tamen eum Gorinthio- 
rum antiquissimum esse non credo. 

Quod vestimentum equitibus commune crat raroque eos vides 
nudos. Sagittarii quoque eo utuntur (cf. tab. 764, 771). Ope- 
rarii autem, qui in metallis aut apud fornaces aut in officina 
figulorum laborant, plerumque nudi incedunt neque crebro brevi 
chitone induti sunt. Nonnunquatn nautae quoque euni geiunt. 
Breviore quam equites chitone Diomedes in tab. 746 et venator 
in Timonidae tabella veslitus est. Glunes enim paene obtegens 
sub ventre resectus est ita, ut membra verenda non operta sint; 
quibus in Timonidae tabella pannulus oblongus^) de cingulo 
dependens tegumento est. Subligaculum etiam brevissimum in 
tabella quadam Parisina conspicitur. 

Neque praetermittendum est vestimentum quoddam, quod 
nisi fallor, in his tantum monumentis invenitur, chitonem dico 
brevissimum, qui manicis fere carens ad coxas descendit atque 
inferiores partes corporis relinquit nudas. Quo chitone vena- 
tores in tab. 894 A et viri in tab. 873 B, 899 A«) induti sunt. 

Amphitritae vestis, qua qualia fuerint vestimenta muUerum 
Corinthiarum discimus, non plane a veste Neptuni diversa est; 
e chitone eniin et palHo constat. Attamen nonnullae diversitates 
rnaiores cernuntur. Chitones enim, qui arte corpus circumdant 
et zona cinguntur, manicis carent et parvis sinibus in utroque 
latere supra zonam dependentibus instructi sunt, ^) quod ideni 
in vasis Corinthiacis animadvertere hcet. Himatium autem cum 
forma tum modo, quo gestabatur magis diversum est; pannus 
erat paulo longior, quam latior, qui cervici iniciebatur et supra 
humeros dorsumque usque ad genua defluebat. Persaepe in- 
feriores partes eius resectae sunt, sed non ubique. Quare non 
Hcet putare in re vestiaria Gorinthiorum illud legitimum fuisse. 
Saepius denique muUeres himatio occiput habent velatum. 



*) Pannulus ille saepius in monumentis Gypriis conspicitur; cf. Perrot- 
Ghipiez, Hist. de Part dans Tantiquite III fig. 355, 358. 

') Gonferas quoque virum in tab. 900 A. — Qui viri quid signiflcent, per- 
quam ignotum est. Habitus eorum est hic: alterum brachium curvatum tol- 
lunt, alterum eodem habitu demittunt; in 873 B viro canis, in tab. 899Alepus 
addiius est. Quibuscum comparare licet viros eiusdem formae, qui in vasis 
fragmento apparent, quod Micali in Mon. ant. tab. 98,2 de pinxit. In quo 
praeter viros etiam canes et fortasse leporem adiunctos conspicimus. 

^) Hi deesse videntur in tab. 778. 



Variis vestinierilorum formis pertractatis videamus, quibus 
coloribus pictor illa expresserit. Qua in re usitatissimum est 
chitonem cum in Neptuni lum in Amphitritae simulacris argillae 
colorem habere, himatium rubrum esse; rarius ille colore diluto 
infectus, hoc rubrum aut ille colorem argillae ostendit, hoc ni- 
grum est. A solito autem abhorret, quod in tab. 413 chiton 
ruber est, himatium nigruni. Plerumque igitur chitonem colorem 
argillae habentem, himatium rubrum cernis. Unde conicere licet 
Corinthiorum chitonem alio et candidiore panno facturn fuisse, 
quam himatium. 

Neque chitones neque himatia decoratione carent; non raro 
enim margines limbis vel suturis obtecti sunt; aut totus chiton 
maculis conspersus vel quadratis limitibus aliisque ornamentis 
ornatus est. Apparet mulieres Corinthiacas bene didicisse talia 
intexere vel acu pingere. 

Denique mentionera fecerim teguraentorum capitis et pedum. 
Capita hominum, qui in tabellis conspiciuntur, plerumque nuda 
sunt; invenis autem nonnunquam galerum ab operariis gesta- 
tum^) (cf. tab. 810, 816). Soleatus saepius Neptunus apparet; 
soleae simplici et vulgari sunt forma. Calcei in tab. 881 videntur. 



111. De curribus. 

Currus, qui in tabellis apparent, exceptis minoribus pro- 
prietatibus temonis atque lorarum, quae in aliis quoque operi- 
bus Corinthiacis inveniuntur, vulgari sunt forma ; de curru autem 
singulari, quem in tab. 507 vides, brevi dicendum erit. Pars su- 
perior eius quattuor assibus circumcluditur (cf. tab. 532); rotae 
formam maxime memorabilem habent; orbis enira rotae non 
radiis in umbilicum convergentibus , sed uno radio axi affixo, 
quo rota dimidiatur, et duobus longuriis parallelis aeque ab axi 
distantibus sustinetur. Quae rotae non circa axem torqueri, sed 
cum illo firmiter coniunctae videntur esse, ut fit in iis curribus, 
quibus in viis ferreis utimur, in quibus axes moventur et cum 



*) Num iuvenis in tab. 849 petasum gerat, magnopere dubito. 

his iotac. Haec fonna rotae media videtur esse inter sinipliceni 
orbera de arbore rotundo desectum et rotara quattuor aut pluri- 
bus radiis instructam. Huiusmodi rotas ligneas maxime inha- 
biles neque satis duras etiam iis temporibus, quibus rotae vul- 
gares in omnium usu erant, adhibitas esse admodum mirum est. 
lam enim remota illa aetate, qua prostypa Mycenaea exsQulpta 
sunt, rotae radiis instructae in Graecia notae erant. Qua de re 
opinor septentrionales illas gentes, quae aetate Doricae migra- 
tionis Graeciam meridionalem occupabant, cum minus eruditae 
cultuque inferiores essent, hocce genus rotarum secum tulisse 
atque per aliquot temporis in usu retinuisse. 

Similes currus atque rotae nonnunquam in vasorum picturis 
conspiciuntur. Eius generis, quod descripsi, vehiculo usi agri- 
colae magna vasa deportant (cf. Baumeister, Denkm. tab. I, 13 a), 
homines ad sacrificium vehunlur (v. Journ. of Hell. stud tab. 
VII), propinqui lugentes mortui cuiusdam corpus auferunt (v. 
Micali, Mon. ant., tab. 96, 1). Etiam in monumentis recentio- 
ris artis nonnunquam haec rara forma rotarum occurrit; confe- 
ras vas quoddam Atticum (v. Gerhard, A. Vb. I, 41), in quo 
Bacchus apparet atque alterum vas eodem loco (III, 217) de- 
pictum. 



IV* De tridentibus. 

Tridentium formae maximae variae non indignae sunt, de 
quibus breviter exponamus. Compluria eorum genera discer- 
nenda sunt: 

1) Tridentes in picturis ad modum sciagraphicum factis, 
tribus dentibus hebetibus et obtusis aut semel quattuor (in 
tab. 464) instructi. 

2) Tridentes forma furcae vulgaris (cf. tab. 349, 378, 463, 
Gaz. arch. pag. 104 etc). 

3) Tridentes, quorum dentes breves arte in ipso sc^po con- 
sistunt (cf. tab. 780; 813 etc). 

4) In transtillum modo directum, modo curvatum dentes, 
folia aut gemmae immissa sunt. 

a) quae pediculo carent, quorum forma aut gracilior (cf. 
tab. 351, 372, 816 etc.) aut humilior est (cf. tab. 388, 
453, 489 etc), 

b) quae pediculo instructa sunt (cf. tab. 475, 488, 799). 

Utriusque generis formae coniunctae sunt in tridente, qui 
in tab. 385 apparet. 

5) Tridentium cuspides, in modum gemmarum, calycum, 
loti florum formatae, ad ipsum scapum affixae sunt. (cf. tab. 
348, 387; 384, 802: 471 etc). 

6) Formae rariores vel singulares (cf. tab. 539, 803; 809; 477). 

Tridentis, qui in tab. 347 est, praecipue mentionem facio, 
quia dentes id quod rarissime vidi, uncinati sunt. 

De his tridentium formis sic statuo. Neptunus antiquioribus 
temporibus, ut multi alii dii deaeque, sceptrum flore vel gemma 
coronatum') gerebat et fortasse sceptri eius loti flores vel gem- 
mae propria erant. Quo sceptro deminutione singularum par- 
tium, quae in artius cogebantur, telum ortum est, quod aetate, 
qua accolae orae maritimae piscatorio artificio quaestum facie- 
bant, tridenti, qui saepius a piscatoribus adhibebatur, paulatim 
par fiebat. Itaque mea quidem sententia initio non tridens insigne 
Neptuni fuit, sed sceptrum et sceptri formae detritae et obscu- 
ratae postero tempore similis forma tridentis, qui deo marino 
aptus erat, substituta est. Exempla satis multa floris vel gem- 
mae in tridentis cuspidem transeuntis in tabellis apparent. (cf. 
tridentes in tab. 471, 483, 843.) 

Sceptrum autem vero tridente antiquius esse tabellae (cf. 
tab. 387) pro certo docent, neque putare licet vetustiore aetate 
tridentem sceptro significatum esse, quia saepius hoc vix ullam 
similitudinem cum eo habet. Eliam hoc plane negandum est 
artifices tabellarum morem antiquorum pictorum omnia orna- 
mentis decorandi secutos cuspides simplicis tridentis in flores 
vel gemmas mutasse. 



*) Conferas sceptrum, quod in Assyria tabella eburnea (Perrot-Chipiez, 
hist. de rart dans Tantiquite II fig. 80, pajf. 222; — v. Sybel, Weltgesch. der 
Kunst fig. 54, pag. 67) apparet. 

Extra artem Gorinthiacam sceptra Neptuni flore vel gemma 
ornata exceptis nonnullis perantiquis nummorum signis, quantum 
scio, non inveniuntur. Guius rei causa videtur es6e, quod lypi 
Neptuni, quos primos Gorinthi inventos et excultos esse verisi- 
millimum est, tum demum aliis locis innotuerunt, cum sceptrum 
iam in tridentem piscatorum mutatum erat. 

Neque mea, quam de origine tridentis exposui, sententia, 
eo improbatur, quod in tabellis eiusdem aetatis et antiquiores 
et recentiores formae apparent. Nam ut artifex quisque aut 
vetustiolrem aut recentiorem imaginem imitabatur, ila aut scep- 
trum aut tridentem depingebat. 



In hac commentatione non quaesivi, quantum tabellae ad 
historiam picturae Graecae planius cognoscendam conferant, 
cum talis quaestio huius libelli terminos transgrediatur neque 
apte nisi in historia universa antiquioris picturae Graecorum 
pertractari possit. Sed liceat rem brevissime attingere. 

Prinmm considerandum est in pingendi ratione usuque colo- 
rum tabellas vix maiores proprietates praebere; iidem colores 
atque in vasis, idem eos adhibendi modus, idem lineamentorum 
incisorum usus. Qua in re tabellae cognitionem vetustioris pic- 
turae Gorinthiacae non augent. Sed maxime eo excellunt, quod 
nobis aditum et perspectum in antiquiorem artem pictorum Go- 
rinthiorum aperiunt et quod docent, quae et qualia et quo arti- 
ficio illi pinxerint quaeque potuerint. Gum enim vasorum ima- 
gines nobis nihil fere aliud, nisi heroum certamina et facinora, 
proelia, equites, currus vel omamenta ante oculos ducant, in 
tabellis permagnus numerus picturarum invenitur, quae vitam 
quotidianam optime illustrent. Quo in numero habentur imagi- 
nes metallorum, fornacum, navium, officinarum figulorum et 
aerariorum, imago praestigialorum, aliae. Praterea non omit- 
tendum est, quamvis inscite et vitiose imagines tabellarum factae 
sint, tamen artifices operam dedisse ex vero effingendi similitu- 

dinem et saepe illos facies virorum mulierumque, metalla, forna- 
ces, operarlos mirum in modum convenienter expressisse. 

Sed cum de statu piclurae Gorinthiacae e tabellis iudicamus, 
nobis non neglegenduni est iinagines earum non esse artificia, 
sed potius opera celeriter et acervatim ab operariis facta, quae 
ab hominibus pauperibus emerentur. Quare conicere licet pic- 
turam Corinthiacam extra figlinam exercilatam iis temporibus 
iam altiorem perfectionis gradum assecutam esse. 

